Coba jelasin Prasarana dari Arab Saudi dalam bahasa melayu dong

Pendidikan di Arab Saudi adalah percuma dalam semua tahap. Kadar celik huruf penduduk Arab Saudi 97.1% bagi lelaki dan 92.71% bagi perempuan setakat 2017. Aliran persekolahan terdiri daripada peringkat rendah, pertengahan dan menengah. Kebanyakan kurikulum sekolah dalam setiap peringkat telah dikhususkan terhadap pendidikan Islam, dan para murid berpeluang untuk memilih aliran agama ataupun teknikal pada peringkat menengah. Kurikulum Arab Saudi juga diajar di madarasah, sekolah dan kelab yang mempunyai hubungan dengan Arab Saudi di seluruh dunia. Kelas-kelas pendidikan negara dipisahkan berdasarkan jantina, termasuk dalam pengajian tinggi.

Pengajian Islam lazim dalam pendidikan Arab Saudi termasuk hafazan Al-Qur'an, tafsir dan pemanfaatan prinsip-prinsip Islam dalam kehidupan. Pengajian ini juga diwajibkan dalam pendidikan tinggi negara. Para pengkritik menghujah bahawa kurikulum pendidikan Arab Saudi adalah terpengaruh dengan prinsip-prinsip Wahabi yang membawa kepada kebencian kepada orang bukan Islam serta Muslim bukan Wahabi, dan kekurangan pemupukan kemahiran teknikal demi alam pekerjaan yang berkesan. Sejak serangan 9/11, kerajaan Arab Saudi telah mula melakukan reformasi dalam sistem pendidikan seperti pelaksanaan projek Tatweer yang bertujuan untuk mengubah suai pendidikan negara menjadi sistem yang lebih moden.